gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9478, del 25-11-2022 (2022/10755)

Anunci de la convocatòria per a la provisió en propietat de diverses places, mitjançant el procediment d'estabilització d'ocupació temporal.
--------------------------------------------------------------------------------------------------------------------------------------------

### Dades del document

Número de DOGV
:   9478

Data del DOGV
:   25-11-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/10423


Data del document
:   17-11-2022

Organisme emissor
:   Ajuntament de Domeño

Tipus de document
:   Anunci

Descriptors 

:   * Domeño
    * concurs administratiu

Anunci de la convocatòria per a la provisió en propietat de diverses places, mitjançant el procediment d'estabilització d'ocupació temporal. [2022/10848]  
En el Butlletí Oficial de la Província de València número 221, de 17 de novembre de 2022, s'han publicat íntegrament les bases que han de regir la convocatòria per a proveir les següents places: una plaça d'auxiliar administratiu/iva, grup C, subgrup C2, escala administració general, subescala auxiliar administrativa; una plaça d'administratiu/iva, personal laboral fix, grup C, subgrup C1; dues places d'agent d'ocupació i desenvolupament local, personal laboral fix, grup A, subgrup A2; dues places de mestre/a d'Educació Infantil, personal laboral fix, grup A, subgrup A2; una plaça de tècnic/a d'Educació Infantil, personal laboral fix, grup C, subgrup C1, i una plaça d'enginyer/a tècnic/a industrial a temps parcial (dues hores setmanals), personal laboral fix, grup A, subgrup A2, mitjançant el sistema de concurs (Llei 20/2021, de 28 de desembre, de mesures urgents per a la reducció de la temporalitat en l'ocupació pública), en torn lliure.  
El termini de presentació de sol·licituds serà de vint dies hàbils a comptar de l'endemà de la publicació d'aquest anunci en el Boletín Oficial del Estado.  
Els successius anuncis referents a aquesta convocatòria es publicaran en el tauler d'edictes de l'Ajuntament i en la seua pàgina web.  
  
Domeño, 17 de novembre de 2022.- L'alcalde president: Francisco Gómez Asensio.
Diari Oficial de la Generalitat Valenciana


Sumari del DOGV 9456, del 25-10-2022 (2022/9693)

Informació pública de l'obertura d'un període de consulta pública en relació al esborrany del projecte de decret del president pel qual es creen els premis President i els premis de la Generalitat referents a les falles grans i infantils.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9456

Data del DOGV
:   25-10-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/9693


Data del document
:   07-10-2022

Organisme emissor
:   Presidència de la Generalitat

Tipus de document
:   Anunci

Descriptors 

:   * cooperació administrativa

Informació pública de l'obertura d'un període de consulta pública en relació al esborrany del projecte de decret del president pel qual es creen els premis President i els premis de la Generalitat referents a les falles grans i infantils. [2022/9693]  
D'acord amb el que estableix l'article 43.1,c de la Llei 5/1983, de 30 de desembre, del Consell, així com en l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius, s'inicia un període d'audiència pública com a part del procés d'elaboració de l'esborrany i del projecte de decret esmentat, durant un termini de 15 dies, comptat a partir de l'endemà de la publicació del present anunci en el Diari Oficial de la Generalitat Valenciana.  
L'esborrany del projecte de decret podrà ser consultat a la web de Presidència de la Generalitat, en l'apartat «Normativa en tramitació» (http://www.presidencia.gva.es/normativa-en-tramitacion) i en el Portal de Transparència de la Generalitat (http://www.gvaoberta.gva.es).  
  
Les al·legacions, suggeriments o observacions podran ser dirigits, per a la seua consideració, a la Subdirecció General d'Organització i Coordinació, remetent-les al Registre General de Presidència de la Generalitat, situat en c/ En Bou, 9-11, 46802 València, o a través del correu electrònic yyjot@fgt.zc.  
  
València, 7 d'octubre de 2022.- El sotssecretari de Presidència de la Generalitat: Emili Josep Sampio Morales.
Diari Oficial de la Generalitat Valenciana


Sumari del DOGV 9495, del 22-12-2022 (2022/12084)

Anunci de les bases i la convocatòria en el marc del procés d'estabilització d'ocupació temporal, mitjançant sistema de concurs oposició, per a cobrir dues places de netejador o netejadora d'edificis públics. (Expedient 811/2022).
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9495

Data del DOGV
:   22-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/12319


Data del document
:   16-12-2022

Organisme emissor
:   Ajuntament de Daya Nueva

Tipus de document
:   Anunci

Descriptors 

:   * Daya Nueva
    * concurs administratiu

Anunci de les bases i la convocatòria en el marc del procés d'estabilització d'ocupació temporal, mitjançant sistema de concurs oposició, per a cobrir dues places de netejador o netejadora d'edificis públics. (Expedient 811/2022). [2022/12998]  
Per Resolució d'Alcaldia núm. 2022-0382 de data 14 de desembre de 2022 es van aprovar les bases i la convocatòria en el marc del procés d'estabilització d'ocupació temporal, per a cobrir dues places de netejador/a d'edificis públics per a l'Ajuntament de Daya Nueva, mitjançant sistema de concurs oposició.  
 En el Butlletí Oficial de la Província d'Alacant núm. 238 de data 16.12.2022, apareixen íntegrament publicades les bases de la convocatòria en el marc del procés d'estabilització d'ocupació temporal, per a cobrir dues places de netejador/a d'edificis públics per a l'Ajuntament de Daya Nueva, mitjançant sistema de concurs oposició.  
El termini de presentació de sol·licituds serà de 20 dies hàbils a comptar des de l'endemà de la publicació d'aquest anunci en el Boletín Oficial del Estado.  
Els successius anuncis d'aquesta convocatòria, quan procedisquen de conformitat amb les bases, es publicaran en el Butlletí Oficial de la Província. Així mateix, es publicaran en la seu electrònica d'aquest ajuntament [http://dayanueva.sedelectronica.es] en el tauler d'anuncis.  
  
Daya Nueva, 16 de desembre de 2022.- L'alcalde president: Pablo Girona García.
Diari Oficial de la Generalitat Valenciana


Sumari del DOGV 9347, del 25-05-2022 (2022/4223)

Oferta d'ocupació pública per a l'estabilització d'ocupació temporal de l'any 2022.
-----------------------------------------------------------------------------------

### Dades del document

Número de DOGV
:   9347

Data del DOGV
:   25-05-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/4223


Data del document
:   12-05-2022

Organisme emissor
:   Mancomunitat de la Plana de L'Arc

Tipus de document
:   Anunci

Descriptors 

:   * concurs administratiu

Oferta d'ocupació pública per a l'estabilització d'ocupació temporal de l'any 2022. [2022/4223]  
Mitjançant un acord ple d'aquesta mancomunitat d'11 de maig de 2022, es va aprovar l'oferta d'ocupació pública per a l'estabilització d'ocupació temporal, que compleix les previsions de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, corresponent a les places que a continuació es ressenyen:  
   
  
En compliment de l'article 91 de la Llei 7/1985, de 2 d'abril, de la Llei reguladora de les bases de règim local, i en l'article 70.2 del text refós de la Llei de l'Estatut Bàsic de l'Empleat Públic, aprovat pel Reial decret legislatiu 5/2015, de 30 d'octubre, es publica l'oferta d'ocupació pública per a l'estabilització d'ocupació temporal de la Mancomunitat de la Plana de l'Arc, en el Diari Oficial de la Generalitat Valenciana.  
  
  
Contra la present resolució, que posa fi a la via administrativa, pot interposar alternativament o recurs de reposició potestatiu davant el Ple de la Mancomunitat, en el termini d'un mes a comptar des de l'endemà de la publicació del present anunci, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o recurs contenciós administratiu, davant el Jutjat Contenciós Administratiu de Castelló de la Plana o, a la seua elecció, el que corresponga al seu domicili, si aquest radica en la Comunitat Valenciana, en el termini de dos mesos, a comptar des de l'endemà de la recepció de la present notificació, de conformitat amb l'article 46 de la Llei 29/1998, de 13 de juliol, de la jurisdicció contenciosa administrativa. Si s'optara per interposar el recurs de reposició potestatiu, no podrà interposar recurs contenciós administratiu fins que aquell siga resolt expressament o se n'haja produït la desestimació per silenci.  
  
  
Vall d'Alba, 12 de maig de 2022.- La presidenta de la Mancomunitat: Marta Barrachina Mateu.
Diari Oficial de la Generalitat Valenciana


Sumari del DOGV 9348, del 26-05-2022 (2022/4650)

Oferta d'ocupació pública per a l'estabilització de l'ocupació temporal de l'any 2022.
--------------------------------------------------------------------------------------

### Dades del document

Número de DOGV
:   9348

Data del DOGV
:   26-05-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/4650


Data del document
:   16-05-2022

Organisme emissor
:   Ajuntament d'Algimia de Almonacid

Tipus de document
:   Anunci

Descriptors 

:   * Algimia de Almonacid
    * concurs administratiu

Oferta d'ocupació pública per a l'estabilització de l'ocupació temporal de l'any 2022. [2022/4650]  
Per Resolució d'alcaldia núm. 68/2022, de data 16 de maig de 2022, d'aquest ajuntament, es va aprovar l'oferta d'ocupació pública per a l'estabilització de l'ocupació temporal corresponent a les places que a continuació es ressenyen.  
  
Personal laboral  
  
Grup de classificació Categoria laboral Vacants Data d'adscripció  
A2 AEDL  1 25.09.2004  
C2 Auxiliar administratiu 1 28.06.2004  
  
  
  
En compliment de l'article 91 de la Llei 7/1985, de 2 d'abril, de la Llei reguladora de les bases de règim local, i l'article 70.2 del text refós de la Llei de l'Estatut Bàsic de l'Empleat Públic, aprovat pel Reial decret legislatiu 5/2015, de 30 d'octubre.  
  
Contra la present resolució, que posa fi a la via administrativa, pot interposar alternativament o recurs de reposició potestatiu davant de l'Alcaldia d'aquest ajuntament, en el termini d'un mes a comptar des de l'endemà de la publicació del present anunci, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o recurs contenciós administratiu, davant del Jutjat Contenciós Administratiu de Castelló de la Plana o, a la seua elecció, el que corresponga al seu domicili, en el termini de dos mesos, a comptar des de l'endemà de la recepció de la present notificació, de conformitat amb l'article 46 de la Llei 29/1998, de 13 de juliol, de la jurisdicció contenciosa administrativa. Si s'optara per interposar el recurs de reposició potestatiu, no podrà interposar recurs contenciós administratiu fins que aquell siga resolt expressament o se n'haja produït la desestimació per silenci. Tot això sense perjudici que puga interposar-se qualsevol altre recurs que poguera estimar-se més convenient al seu dret.  
  
  
Algimia de Almonacid, 16 de maig de 2022.- L'alcalde: Rafael Eduardo González Molina.
Diari Oficial de la Generalitat Valenciana


Sumari del DOGV 9464, del 07-11-2022 (2022/9574)

RESOLUCIÓ de 18 d'octubre de 2022, de la Universitat d'Alacant, per la qual es nomena professor titular d'universitat en l'àrea de coneixement de Química Física.
-----------------------------------------------------------------------------------------------------------------------------------------------------------------

### Dades del document

Número de DOGV
:   9464

Data del DOGV
:   07-11-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/9574


Data del document
:   18-10-2022

Organisme emissor
:   Universitat d'Alacant

Tipus de document
:   Resolució

Anàlisi jurídica

RESOLUCIÓ de 18 d'octubre de 2022, de la Universitat d'Alacant, per la qual es nomena professor titular d'universitat en l'àrea de coneixement de Química Física. [2022/9574]  
D'acord amb la proposta elevada per la comissió nomenada per a jutjar la plaça de professor o professora titular d'universitat número DF00341, convocada per la Resolució de 2 de juny de 2022 (BOE 10.06.2022), de l'àrea de coneixement de Química Física, Departament de Química Física, i una vegada presentada per la persona interessada la documentació a què fa referència la base novena de la convocatòria, aquest rectorat resol:  
  
En ús de les atribucions conferides per l'article 65 de la Llei orgànica 6/2001, de 21 de desembre, d'universitats, i la resta de disposicions que la despleguen, nomenar José Solla Gullón professor titular d'universitat de l'àrea de coneixement de Química Física, adscrita al Departament de Química Física.  
  
Contra aquesta resolució, que esgota la via administrativa, la persona interessada hi pot interposar un recurs contenciós administratiu davant del jutjat contenciós administratiu d'Alacant competent, en el termini de dos mesos comptadors a partir de l'endemà de ser publicada, de conformitat amb el que estableixen l'article 114 de la Llei 39/2015, d'1 d'octubre, del procediment administratiu comú de les administracions públiques; l'article 6.4 de la Llei orgànica 6/2001, de 21 de desembre, d'universitats, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i, potestativament, hi pot interposar un recurs de reposició en el termini d'un mes comptador a partir de l'endemà de ser publicada, davant de la rectora, d'acord amb el que disposen els articles 123 i 124 de la Llei 39/2015.  
  
  
Alacant, 18 d'octubre de 2022.- La rectora: Amparo Navarro Faure.
Diari Oficial de la Generalitat Valenciana


Sumari del DOGV 9336, del 11-05-2022 (2022/3962)

CORRECCIÓ d'errades de la Resolució de 13 d'abril de 2022, de la Conselleria d'Educació, Cultura i Esport, per la qual es concedeix l'autorització d'obertura i funcionament al centre privat, de nova creació, del sistema britànic Lady Elizabeth School Senior, del Poble Nou de Benitatxell.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9336

Data del DOGV
:   11-05-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/3962


Data del document
:   06-05-2022

Organisme emissor
:   Conselleria d'Educació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

CORRECCIÓ d'errades de la Resolució de 13 d'abril de 2022, de la Conselleria d'Educació, Cultura i Esport, per la qual es concedeix l'autorització d'obertura i funcionament al centre privat, de nova creació, del sistema britànic Lady Elizabeth School Senior, del Poble Nou de Benitatxell. [2022/3962]  
Advertit un error en la Resolució de 13 d'abril de 2022, de la Conselleria d'Educació, Cultura i Esport, per la qual es concedeix l'autorització d'obertura i funcionament al centre privat, de nova creació, del sistema britànic Lady Elizabeth School Senior, del Poble Nou de Benitatxell, a la qual se li va donar publicitat en el Diari Oficial de la Generalitat Valenciana de 3 de maig de 2022, número 9330, pertoca realitzar la corresponent rectificació.  
En el punt resolutiu primer, referent al tipus d'alumnat,  
  
On diu:  
  
«Ensenyaments que s'autoritzen i capacitat:  
S'autoritza la impartició dels següents ensenyaments del currículum britànic:  
- Des de Year 7 (d'11 a 12 anys) a Year 13 (de 17 a 18 anys), conforme al currículum nacional d'Anglaterra, per a un total de 750 alumnes.»  
  
Ha de dir:  
  
«Ensenyaments que s'autoritzen i capacitat:  
S'autoritza la impartició dels següents ensenyaments del currículum britànic:  
- Des de Year 7 (d'11 a 12 anys) fins a Year 13 (de 17 a 18 anys), conforme amb el currículum nacional d'Anglaterra, per a un total de 750 alumnes espanyols i estrangers.»  
  
València, 6 de maig de 2022.- El secretari autonòmic d'Educació i Formació Professional (p. d. R. 13.04.2022): Miguel Soler Gracia.
Diari Oficial de la Generalitat Valenciana


Sumari del DOGV 9357, del 08-06-2022 (2022/5159)

RESOLUCIÓ d'1 de juny de 2022, de modificació de l'annex II de la Resolució de 15 de febrer de 2022, de la Universitat de València, per la qual es fa pública la llista de les persones admeses i excloses i el tribunal que ha de jutjar les proves selectives d'accés al grup A, subgrup A2, per promoció interna, sector d'administració general, escala de gestió universitària.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9357

Data del DOGV
:   08-06-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/5159


Data del document
:   01-06-2022

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ d'1 de juny de 2022, de modificació de l'annex II de la Resolució de 15 de febrer de 2022, de la Universitat de València, per la qual es fa pública la llista de les persones admeses i excloses i el tribunal que ha de jutjar les proves selectives d'accés al grup A, subgrup A2, per promoció interna, sector d'administració general, escala de gestió universitària. [2022/5159]  
Atesa la petició de dos membres del tribunal nomenats per la Resolució de 15 de febrer de 2022, al·legant motius d'abstenció contemplats en l'article 23 de la Llei 40/2015, d'1 d'octubre de 2015 de règim jurídic del sector públic, i seguint el que s'indica a l'apartat 10.4 de les bases de la convocatòria de la Resolució de 29.09.2021 (DOGV 14.10.2021).  
  
El Rectorat de la Universitat de València, fent ús de les atribucions que li confereix la legislació vigent, resol acceptar les al·legacions presentades per les interessades i procedir a nomenar altres membres del tribunal d'acord amb la següent modificació en l'annex II tribunal,  
  
  
On diu:  
«Titular  
Secretària: Paloma Gamón Sánchez, cap de Secció de Serveis al Servei de Contractació de la Universitat de València.  
  
Suplent  
Secretària: Begoña Rubio Ochoa, cap de Secció a la Secció de Seguretat Social de la Universitat de València.»;  
  
Ha de dir:  
«Titular  
Secretària: Isabel Belmonte González, cap d'Unitat de Gestió a la Facultat de Psicologia de la Universitat de València.  
  
Suplent  
Secretària: Rosa Llorca Corresa, cap del Servei de Cultura Universitària de la Universitat de València.»  
  
València, 1 de juny de 2022.- La rectora, p. d. (Resolució de 20.05.2022), el gerent, Juan Vicente Climent Espí.
Diari Oficial de la Generalitat Valenciana


Sumari del DOGV 9407, del 18-08-2022 (2022/7310)

Informació pública de suspensió llicències d'obres.
---------------------------------------------------

### Dades del document

Número de DOGV
:   9407

Data del DOGV
:   18-08-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/7310


Data del document
:   28-07-2022

Organisme emissor
:   Ajuntament de Nàquera

Tipus de document
:   Anunci

Descriptors 

:   * Nàquera
    * administració local
    * pla d'urbanisme

Informació pública de suspensió llicències d'obres. [2022/7310]  
Mitjançant acord de Ple de data 26 de juliol de 2022, s'ha acordat:  
  
«Primer. Suspendre l'atorgament de llicències previstes en els articles 232, 235 i 236 del TRLOTUP, així com la validesa i efectes de les declaracions responsables per als actes que es relacionen en l'article 233 del TRLOTUP en les àrees compreses en el territori que es preveu que abastarà el futur Pla en l'àmbit proposat dins del sòl urbà, del qual s'adjunten plans de delimitació, a excepció de les següents actuacions:  
  
1. Obres de mera reforma que no suposen alteració estructural de l'edifici, ni afecten elements catalogats o en tràmit de catalogació, així com les de manteniment de l'edificació que no requerisquen col·locació de bastimentada en via pública.  
2. La primera ocupació de les edificacions i instal·lacions, conclosa la seua construcció.  
3. A partir de l'aprovació provisional del document de modificació puntual del planejament, seran autoritzables aquelles obres o actuacions compatibles amb l'antiga i la nova ordenació,  
Conforme al que es preveu en els articles 68 i 69 del TRLOTUP, en l'àmbit de zona de nucli urbà, Carrasca i Peucal definides en les normes subsidiàries del municipi de Nàquera.  
Segon. La suspensió tindrà una duració màxima de dos anys. Aquest termini s'interromprà, amb alçament de la suspensió si, transcorregut un any, no se sotmet a exposició pública la proposta de pla.  
  
Tercer. Aquest acord de suspensió es publicarà, per a la seua eficàcia, en el Diari Oficial de la Generalitat Valenciana, amb la indicació dels àmbits i tipus de llicències afectades per la suspensió, en els termes exposats.»  
El que es publica, per a general coneixement i a l'efecte del que es disposa en els articles 68 i 69 del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge.  
S'annexen plans de delimitació dels àmbits afectats.  
  
Simultàniament estarà a la disposició dels interessats en la seu electrònica d'aquest ajuntament: https://naquera.sedelectronica.es  
  
Nàquera, 28 de juliol de 2022.- L'alcalde: Damián Ibáñez Navarro.